Istu mu pingile, kiika mu aknasse: september 2010\nMinu sügavaim kiindumus bussisõidu vastu\nKuna pärast paljusid aastaid jõudis õnn minu õuele ning ma sain liikuda punktist A punkti B ühistranspordiga, lisamärkuseks eestimaisega, siis olen ma otseloomulikult emotsioonidest pakatav nagu sama eestimaine ja sügiseselt küps ploom.\nBussifirmade ümberkehastumisvõime on muidugi ainulaadne! Buss ja bussijuht, millega sõitsin hommikul, näisid kandvat ühe bussifirma nime, kuid mõni tund hiljem juba sootuks teise firma nime. Iseenesest on oluline, et buss liigub ja kallid kaasteelised soovitud sihtpunkti jõuavad, ja mis vahet sel on kuidas bussifirmad logistiliselt omi asju korraldavad. Ma jäin lihtsalt mõtlema, et kui ma maksan ühe teenuse või toote eest rohkem, siis võiks see olla kvaliteetsem, kui sama asja odavam analoog.\nAntud juhul ei olnud ju... Õhtuse bussi mustjaks tõmbunud nätsulärakad asusid samadel positsioonidel kui hommikulgi, bussiaknad aga olid...oo jaa, ma oleksin unustanud! Kunst, puhas kunst oli see, mis mulle silmailu pakkus. Võisin imetleda nii hommikul kui ka õhtul Arraku sakilise soenguga mütoloogilist vanameest aknal. Udumoodustisest vanamees kükitas nagu oleks otsustanud bussiaknale asjale tulla, kõrval oli tema väiksem sugulane, kes lihtsalt vaatas pealt.\nPS Bussijuhid on aastatega maru viisakaks muutunud... või oli tegemist kõigest erandiga? Seega minu boonuspunktid teile, kulla bussijuhid:)\nAga miks ma bussiga üldse sõitsin, võite nüüd küsida. Oli põhjust ikka ka. Pärast mõningat kosilaste kaalumist, läksin ühega kohtuma. Kosilane oli täitsa naesterahvas, maru pikkade ja hirmuäratavate küüntega. Ja veidi kummaline oli ta ka. Seega ma ei teagi, mis nüüd saab. Mul ei ole temasse usku kohe mitte üks raas, kuigi antud kirjastus igati tasemel on.\nkirjutas Mae Lender at 07:55 Kommentaare ei ole: Links to this post\nMärksõnad: Eleanor, eluolu, raamatu kirjutamine\nKeda me kasvatame?\nMõned päevad tagasi veetsin mõned tunnid koos ühe inimesega, naisterahvaga muuseas, kes omakorda kolmanda naisterahva kirjeldamiseks kasutas umbes sellist väljendit - "keha on ilus, pikk ja blond on ta ka, just selline nagu meestele meeldib - ei tea, miks nad lahutasid...". Hetkel ei taha ma rääkida ei sellest naisest ega ka tema juba ammusest lahutusest, lisaks veel see, et seda naist ei oleks tarvitsenudki kirjeldada, me mõlemad oleme teda rohkem kui üks kord näinud. Hoopis enam pani mind imestama see konkreetne sõnakasutus.\nNii räägib naisterahvas. Nii räägib ema oma laste kuuldes, seda kuulevad ja kuulavad tulevased naised ja emad ja abikaasad. Millegipärast mulle tundub, et kui ma ise lapsena kuuleks seesugust juttu nii mõnelgi korral, siis juurduks minus teadmine, et ainult pikk ja blond ja hea kehaga naine on naine, kes on midagi väärt, näiteks meeste silmis. Muul nagu ei olekski tähtsust, vähemasti määravat tähtsust mitte. Näib nagu olekski välimus kõik, mille järgi ühte inimest hinnata, iseloomustada, tema ja ta tegude üle otsustada. Ja kirjeldatud parameetrid oleksid otseloomulikult pidanud garanteerima ka mingil müstilisel moel ka eelpool mainitud abieluõnne. How simple! Miks ometi kõik naised nii lihtsa tõe peale ise ei tule?\nMa võiksin ehk kõigile sellistele juttudele läbi sõrmede vaadata, kui see tuleks mõne ajupestud, äranälginud, aeroobikas hingetuks hüpanud ja S-klassi Mercedesega sihitult linna vahel tiirutava vesinikblondiini suust...Et las nad siis oma suletud ringis vegeteerivad ja toodavad vaikselt juurde samasuguste väärtushinnangutega järelkasvu, kuid seda õõvastavam, kui niimoodi mõtlevad ja sama mõttemalli ka edasi kannavad muidu täitsa normaalsed inimesed. Need, keda meie hulgas on enamus.\nSellega seoses meenub mulle 26.augusti Eesti Ekspressis üks artikkel Eestis elavate moslemite jälgimisest Kapo poolt. Aga mitte moslemitest ei tahtnud ma praegu rääkida, vaid mulle meeldis artiklis Kattri Ezzoubi poolt öeldu, (hetkel ei ole lehte käepärast,seepärast ei saa tsiteerida), mis arenes teemast, et miks on enamasti koos eesti naine ja moslemi mees ja mitte vastupidi. Ja Kattri põhjendas umbes niimoodi, et eesti mees ei leia mujalt maailmast teist sellist naist kui on naised kodumaal - ümmardavad ja nunnutavad üle mõistuse palju, hiljem andestavad kõik ning lepivad kõigega.\nSee oli karmilt öeldud, ent see oli ka tõde.\nkirjutas Mae Lender at 17:36 Kommentaare ei ole: Links to this post\nMärksõnad: Eesti, eluolu


KOMISJONI MÄÄRUS (EL) nr 912/2013,\nmillega rakendatakse haridus- ja koolitussüsteemide osas Euroopa Parlamendi ja nõukogu määrust (EÜ) nr 452/2008, milles käsitletakse statistika koostamist ja arendamist hariduse ja elukestva õppe valdkonnas\nvõttes arvesse Euroopa Parlamendi ja nõukogu 23. aprilli 2008. aasta määrust (EÜ) nr 452/2008, milles käsitletakse statistika koostamist ja arendamist hariduse ja elukestva õppe valdkonnas, (1) eriti selle artikli 6 lõiget 1,\nMäärusega (EÜ) nr 452/2008 on kehtestatud ühine raamistik süstemaatiliseks Euroopa hariduse ja elukestva õppe statistika tegemiseks statistiliste meetmete abil kolmes kindlaksmääratud valdkonnas.\nHaridus- ja koolitussüsteemide statistika (määruses (EÜ) nr 452/2008 sätestatud 1. valdkond) tegemiseks on vaja vastu võtta meetmed eraldiseisvate statistiliste meetmete rakendamiseks.\nEuroopa haridus- ja koolitussüsteemide statistika tegemisel ja levitamisel peaksid riiklikud ja liidu statistikaasutused võtma arvesse Euroopa statistikasüsteemi komitees 2011. aasta septembris kinnitatud Euroopa statistika tegevusjuhises sätestatud põhimõtteid.\nMeetmete rakendamisel haridus- ja koolitussüsteemide statistika tegemiseks tuleb arvesse võtta haridusvaldkonna asutuste ja isikute võimalikku koormust ning hiljutist kokkulepet, mis on sõlmitud UNESCO Statistikainstituudi (UIS), Majanduskoostöö ja Arengu Organisatsiooni (OECD) ja komisjoni (Eurostati) vahel ning milles käsitletakse mõisteid, määratlusi, andmetöötlust ja tulemuste edastamise tähtaegasid ning perioodilisust.\nÜhinenud Rahvaste Organisatsiooni Hariduse, Teaduse ja Kultuuri Organisatsioon (UNESCO) on läbi vaadanud senini kasutusel olnud rahvusvahelise ühtse hariduse liigituse (ISCED) 1997. aasta versiooni (ISCED 1997) eesmärgiga tagada, et see oleks kooskõlas hariduse ja koolituse poliitika ja struktuuri arenguga.\nSelleks, et haridusstatistikat saaks rahvusvaheliselt võrrelda, on vaja, et Euroopa Liidu liikmesriigid ja institutsioonid kasutaksid hariduse klassifikatsioone, mis oleksid kooskõlas rahvusvahelise ühtse hariduse liigituse 2011. aasta versiooniga (edaspidi „ISCED 2011”), mis võeti vastu UNESCO liikmesriikide 36. peakonverentsil 2011. aasta novembris.\nAdministratiivsetest üksustest ja teistest allikatest andmete kogumist üliõpilaste liikuvuse kohta kõigis õppeastmetes tuleks parandada, et jälgida toimuvat ja tuvastada probleemkohti ning aidata kaasa tõenditel põhineva poliitika kujunemisele.\nKomisjoni 2. veebruari 2011. aasta määrus (EL) nr 88/2011, millega rakendatakse Euroopa Parlamendi ja nõukogu määrust (EÜ) nr 452/2008 (milles käsitletakse statistika koostamist ja arendamist hariduse ja elukestva õppe valdkonnas) seoses haridus- ja koolitussüsteeme käsitleva statistikaga, (2) tuleks kehtetuks tunnistada.\nKäsitletavad teemad ja nende karakteristikud\nHaridus- ja koolitussüsteeme käsitlevasse 1. valdkonda kuuluvate teemade valimine ja kindlaksmääramine ning nende karakteristikute ja jaotuste üksikasjalik loetelu esitatakse I lisas.\n1. Andmed õpilaste/üliõpilaste, sisseastumiste ja personali kohta kajastavad riiklikul tasandil määratletud õppeaastat (aasta t/t + 1). Aastaandmed õpilaste/üliõpilaste, sisseastumiste ja personali kohta edastatakse komisjonile (Eurostatile) 30. septembriks aastal t + 2. 2014. aasta septembris edastatakse esimesed andmed riiklikul tasandil määratletud õppeaasta 2012/2013 kohta.\n2. Lõpetajate andmed kajastavad riiklikul tasandil määratletud õppeaastat (aasta t/t + 1) või kalendriaastat (aasta t + 1). Aastaandmed lõpetajate kohta edastatakse komisjonile (Eurostatile) 30. novembriks aastal t + 2.\n3. Esimesed andmed lõpetajate kohta (välja arvatud andmed nende lõpetajate kohta, kes on õppetsükli jooksul osalenud liikuvusprogrammis ainepunktide omandamiseks) edastatakse 2014. aasta novembris ja need kajastavad riiklikul tasandil määratletud õppeaastat 2012/2013 või kalendriaastat 2013.\n4. Esimesed andmed lõpetajate kohta, kes on õppetsükli jooksul osalenud liikuvusprogrammis ainepunktide omandamiseks, edastatakse 2017. aasta novembris ja kajastavad riiklikul tasandil määratletud õppeaastat 2015/2016 või kalendriaastat 2016.\n5. Sõltumata kodakondsusest määratletakse liikuvad üliõpilased/lõpetajad nende päritoluriigi järgi (mitte varasema hariduse, elukoha või kodakondsuse järgi). Enne 2016. aastat kasutatakse „liikuvate üliõpilaste/lõpetajate” kohta andmete esitamisel „päritoluriigi” riigisisest määratlust. Alates 2016. aastast tuleb päritoluriiki määratleda kui riiki, kus on väljastatud keskharidust tõendav tunnistus, või kasutada selle kindlaksmääramiseks parimat riigisisest hinnangut.\n6. Hariduskulutuste andmed kajastavad riiklikul tasandil määratletud liikmesriigi finantsaastat (aasta t). Aastaandmed hariduskulutuste kohta ja üliõpilaste arvu kohta – vastavalt hariduskulutustele kohandatud katvusega – edastatakse komisjonile (Eurostatile) 30. novembriks aastal t + 2. 2014. aasta novembris edastatakse esimesed andmed finantsaasta 2012 kohta.\nAndmete kvaliteedinõuded ja kvaliteediaruandluse raamistik\n1. Haridus- ja koolitussüsteeme käsitlevate andmete kvaliteedinõuded ja standardsed kvaliteediaruanded esitatakse II lisas.\n2. Liikmesriigid edastavad komisjonile (Eurostatile) igal aastal II lisas esitatud nõuete kohase standardse kvaliteediaruande. Standardne kvaliteediaruanne edastatakse koos riiklike programmide ja kvalifikatsioonide ISCED-kaardistusega, mille jaoks on kasutatud komisjonilt (Eurostatilt) saadud malli.\nEsimene aruanne kajastab andmekogumisaastat 2014 (õppeaasta 2012/2013). Artiklis 3 sätestatud vaatlusperioode kajastav kvaliteediaruanne edastatakse komisjonile 31. jaanuariks aastal t + 3.\n3. Liikmesriigid hangivad vajalikud andmed, kasutades eri allikate, nt valikvaatluste, haldusandmete allikate ja muude andmeallikate kombinatsiooni.\n4. Liikmesriigid esitavad komisjonile (Eurostatile) muude kui lõikes 3 osutatud valikvaatlustest ja haldusandmete allikatest saadud andmete puhul teabe meetodite ja andmete kvaliteedi kohta.\nMäärus (EL) nr 88/2011 tunnistatakse kehtetuks.\n(2) ELT L 29, 3.2.2011, lk 5.\nKäsitletavad teemad, karakteristikute üksikasjalik loetelu ja nende jaotus\nAndmete edastamisel ISCED astmete kaupa on aluseks ISCED 2011. Akadeemilise ja erialase orientatsiooni eristamine (ISCED 6 ja 7 puhul kahekohalise täpsusega), mis ei olnud UNESCO liikmesriikide 36. kongressil 2011. aasta novembris vastu võetud ISCED 2011 klassifikatsioonis täpselt määratletud, määratakse vastavalt üksikasjalikele suunistele, mis käsitlevad UNESCO/OECD/Eurostati jaoks haridussüsteemide kohta andmete kogumist.\nHaridusvaldkondade kaupa andmete edastamise aluseks on „Haridus- ja koolitusvaldkondade 1999. aasta juhendis” ja „ISCED haridus- ja koolitusvaldkondades” esitatud liigitus, mille alguses viidatakse õpingute/akadeemilisele vaatlusaastale vastavalt viimases versioonis kehtestatud muudatuste.\nÕpilaste/üliõpilaste arv ISCED astmete 0–8 kaupa (ISCED 0 ja 2: kahekohalise täpsusega; ISCED 1: ühekohalise täpsusega; ISCED 3–7: kolmekohalise täpsusega; ISCED 8: ühekohalise täpsusega), õppeasutuse liigi (riiklik, era-), osalemise intensiivsuse (täisajaga, osalise ajaga, täisaja ekvivalent) ja soo kaupa. Andmete edastamine ISCED 01 kohta on vabatahtlik;\nISCED astmete 0–8 õpilaste/üliõpilaste arv (ISCED 0 ja 2–5: kahekohalise täpsusega; ISCED 1 ja 6–8: ühekohalise täpsusega), soo ja vanuse kaupa. Andmete edastamine ISCED 01 kohta on vabatahtlik. Kahekohalise täpsusega andmete edastamine ISCED 6 ja 7 kohta on vabatahtlik;\nISCED astmete 3–8 kaupa õpilaste/üliõpilaste arv (ISCED 3 ja 4: ainult kutsehariduse puhul; ISCED 5: kahekohalise täpsusega, ISCED 6–8: ühekohalise täpsusega), haridusvaldkonna (3. taseme täpsusastmega) ja soo kaupa. Kahekohalise täpsusega andmete edastamine ISCED 6 ja 7 kohta on vabatahtlik;\nISCED astmete 3–5 kaupa „kooli- ja töökohapõhist õpet ühendavate programmide” raames õppivate õpilaste/üliõpilaste arv, ainult kutsehariduse puhul, õppeasutuse liigi (riiklik, era), osalemise intensiivsuse (täisajaga, osalise ajaga, täisaja ekvivalent) ja soo kaupa;\nISCED astmete 0–8 kaupa õpilaste/üliõpilaste arv (ISCED 0 ja 2–5: kahekohalise täpsusega; ISCED 1 ja 6–8: ühekohalise täpsusega), NUTS2 (1) piirkonna ja soo kaupa. Andmete edastamine ISCED 01 kohta on vabatahtlik;\nISCED astmete 0–8 õpilaste/üliõpilaste arv liidetuna, esitatuna NUTS2 (1) piirkondade, soo ja vanuse kaupa;\nISCED astmete 1–3 kaupa õpilaste/üliõpilaste arv (ISCED 1 ja 2: ühekohalise täpsusega; ISCED 3: kahekohalise täpsusega) ja õpitud nüüdisvõõrkeeled;\nISCED astmete 1–3 kaupa õpilaste/üliõpilaste arv (ISCED 1 ja 2: ühekohalise täpsusega; ISCED 3: kahekohalise täpsusega) ja õpitud nüüdisvõõrkeeled.\nUute sisseastujate arv ISCED astmete 3–8 kaupa (ISCED 3 ja 5: kahekohalise täpsusega; ISCED 6–8: ühekohalise täpsusega), soo ja vanuse kaupa. Kahekohalise täpsusega andmete edastamine ISCED 6 ja 7 kohta on vabatahtlik;\nISCED astmete 3–8 kaupa uute sisseastujate arv (ISCED 3 ja 4: ainult kutsehariduse puhul; ISCED 5: kahekohalise täpsusega; ISCED 6–8: ühekohalise täpsusega), soo ja haridusvaldkonna (2. taseme täpsusastmega) kaupa. Kahekohalise täpsusega andmete edastamine ISCED 6 ja 7 kohta on vabatahtlik.\nAndmed üliõpilaste liikuvuse kohta\nLiikuvate üliõpilaste arv ISCED astmete 5–8 kaupa (ühekohalise täpsusega), haridusvaldkonna (3. taseme täpsusastmega) ja soo kaupa;\nliikuvate üliõpilaste arv ISCED astmete 5–8 kaupa (ühekohalise täpsusega), päritoluriigi ja soo kaupa;\nliikuvate lõpetajate arv ISCED astmete 5–8 kaupa (ühekohalise täpsusega), päritoluriigi ja soo kaupa; kahekohalise täpsusega andmete edastamine ISCED 5 kohta on vabatahtlik;\nnende lõpetajate arv, kes on õppetsükli jooksul veetnud vähemalt kolm kuud liikuvusprogrammis ainepunktide omandamiseks, ISCED astmete 5–8 kaupa (ühekohalise täpsusega), ning liikuvusprogrammi liik (ELi programm, muud rahvusvahelised/riiklikud programmid, muud programmid). Kahekohalise täpsusega andmete edastamine ISCED 5 kohta on vabatahtlik. Edastatavate andmete detailsem liigitus (õppeperiood, praktika) on vabatahtlik;\nnende lõpetajate arv, kes on õppetsükli jooksul veetnud vähemalt kolm kuud liikuvusprogrammis ainepunktide omandamiseks, ISCED astmete 5–8 kaupa (ühekohalise täpsusega) ning sihtkohariik. Kahekohalise täpsusega andmete edastamine ISCED 5 kohta on vabatahtlik. Edastatavate andmete detailsem liigitus (õppeperiood, praktika) on vabatahtlik;\nvabatahtlik andmete edastamine nende lõpetajate arvu kohta, kes on õppetsükli jooksul veetnud vähem kui kolm kuud liikuvusprogrammis ainepunktide omandamiseks, ISCED astmete 5–8 kaupa (ISCED 5: kahekohalise täpsusega; ISCED 6–8: ühekohalise täpsusega), sihtkohariik ja liikuvusliik (õppeperiood, praktika).\nLõpetajate arv ISCED astmete 3–8 kaupa (ISCED 3–7: kolmekohalise täpsusega; ISCED 8: ühekohalise täpsusega), soo ja vanuse kaupa;\nlõpetajate arv ISCED astmete 3–8 kaupa (ISCED 3 ja 4: ainult kutsehariduse puhul; ISCED 5: kahekohalise täpsusega; ISCED 6–8: ühekohalise täpsusega), haridusvaldkonna (3. taseme täpsusastmega) ja soo kaupa. Kahekohalise täpsusega andmete edastamine ISCED 6 ja 7 kohta on vabatahtlik.\nAndmed õpetajate kohta ISCED astmete 0–4 kaupa tuleb esitada järgmiselt jaotatuna: ISCED 0: kahekohalise täpsusega; ISCED 1 ja 2: ühekohalise täpsusega; ISCED 3 ja 4: kahekohalise täpsusega; ISCED astmetel 5–8 esitatakse andmed akadeemilise personali kohta koondatult. Andmete edastamine ISCED 01 kohta on vabatahtlik. ISCED astmetel 5–8 akadeemiliste töötajate ja ISCED astmetel 5–8 spetsialistide koondandmete esitamine on vabatahtlik:\nõpetajate (ISCED astmete 0–4 kaupa) ja akadeemilise personali arv, soo ja vanuserühmade kaupa;\nõpetajate (ISCED astmete 0–4 kaupa) ja akadeemilise personali arv, õppeasutuse liigi (riiklik, era-), töösuhte (täistööaeg, osaline tööaeg, täistööaja ekvivalent) ja soo kaupa;\nüliõpilaste arv, kohandatuna vastavalt haridustöötajate arvule, ISCED astmete 0–8 kaupa, (ISCED 0, 3 ja 4: kahekohalise täpsusega; ISCED 1 ja 2: ühekohalise täpsusega; ISCED 5–8 koondatult), õppeasutuse liigi (riiklik, era-) ja osalemise intensiivsuse (täisajaga, osalise ajaga, täisaja ekvivalent) kaupa. Andmete edastamine ISCED 01 kohta on vabatahtlik. ISCED astmetel 5–8 akadeemiliste töötajate ja ISCED astmetel 5–8 spetsialistide koondandmete esitamine on vabatahtlik;\nandmete esitamine kooli tasandi juhtivtöötajate arvu kohta ISCED astmete 0–3 kaupa (ühekohalise täpsusega), nende töösuhte (täistööaeg, osaline tööaeg, täistööaja ekvivalent) ja soo kaupa on vabatahtlik.\nHariduskulutuste andmed ja üliõpilaste arv (vastavalt hariduskulutustele kohandatud katvusega)\nAndmed hariduskulutuste ja üliõpilaste arvu kohta (vastavalt hariduskulutuste statistikale kohandatud katvusega) esitatakse ISCED astmete 0–8 puhul järgmiselt jaotatuna: ISCED 0: kahekohalise täpsusega (ISCED 01 vabatahtlik); ISCED 1 ja ISCED 2: ühekohalise täpsusega; ISCED 3–4 koondatult kahekohalise täpsusega (üldharidus, kutseharidus); ISCED 5: ühekohalise täpsusega; ISCED 6–8 koondatult. ISCED astmetel 5–8 akadeemiliste töötajate ja ISCED astmetel 5–8 spetsialistide koondatud andmete esitamine on vabatahtlik. Kõigi hariduskulutuste kohta on olemas eraõppeasutuste jaotus riigi toetatust saavateks ja sõltumatuteks asutusteks, selle kasutamine ei ole kohustuslik. Teadus- ja arendustegevuse kulutused puudutavad üksnes kolmanda taseme haridust:\nhariduskulutused ISCED astme, allika ja tehingu liigi kaupa:\nkuluallikad: valitsemissektori kulutused (keskvalitsuse, piirkondliku ja kohaliku tasandi), rahalised vahendid rahvusvahelistest organisatsioonidest ja muudest välismaistest allikatest, majapidamiste kulutused ja muude eraõiguslike üksuste kulutused;\nvalitsemissektori kulutustega seotud tehingute liigid: riiklike asutuste otsekulutused, eraasutuste otsekulutused, kõigi õppeasutuste liikide otsekulutused kokku (neist otsekulutused kapitalile, kõrvalteenustele ning teadus- ja arendustegevusele), siirded piirkondlikele omavalitsustele (neto), siirded kohalikele omavalitsustele (neto), üliõpilaste/leibkondade stipendiumid ja muud toetused, õppelaenud, siirded ja maksed muudele eraõiguslikele üksustele;\nrahvusvaheliste organisatsioonide ja muude välismaiste allikate rahaliste vahenditega seotud tehingute liigid: rahvusvahelised otsemaksed igat liiki asutustele (sh teadus- ja arendustegevuse kulutuste maksed), siirded rahvusvahelistest allikatest kõigile valitsustasanditele; vabatahtlik: rahvusvahelised otsemaksed riiklikele asutustele, rahvusvahelised otsemaksed eraasutustele, siirded rahvusvahelistest allikatest keskvalitsusele, piirkondlikele valitsustele, kohalikele omavalitsustele;\nmajapidamiskulutustega seotud tehingute liigid: maksed riiklikele asutustele (neto), maksed eraasutustele (neto), maksed haridustoodete ja -teenuste eest (v.a maksed haridusasustustele); vabatahtlik: maksed asutustele kõrvalteenuste eest, maksed otseselt või kaudselt haridusasutuste poolt nõutavate kaupade eest, maksed kaupade eest, mida ei ole osalemiseks otseselt vaja, maksed eraõpetuse eest;\nteiste eraõiguslike üksuste kulutustega seotud tehingute liigid: maksed riiklikele asutustele, maksed eraasutustele, maksed kõikidele asutuste liikidele (sh maksed teadus- ja arendustegevuskuludeks teistele eraõiguslikele üksustele), üliõpilaste/leibkondade stipendiumid ja muud toetused, õppelaenud; vabatahtlik: eraettevõtete maksed teatava haridustegevuse eest, asutustele kõrvalteenuste eest makstud tasud;\nhariduskulutused ISCED astme, laadi ja ressursside kategooria järgi. Kulu laad: kulutused riiklikes asutustes ja kulutused eraasutustes. Ressursside kategooriad: jooksvad kulutused töötajate hüvitisteks; teised jooksvad kulud, kapitalikulud, kohandamine vahendite seisu muutustega, kulutused kõrvalteenustele, teadus- ja arendustegevuste kulutused. Vabatahtlikult võib jooksvad kulutused töötajate hüvitisteks jaotada järgmiselt: õpetajad, muud pedagoogilised, haldus-, kutse- ja tugitöötajad, palgad, pensionikulud, muud palgaga mitte seotud kulud;\nüliõpilaste arv (vastavalt hariduskulutuste statistikale kohandatud katvusega) ISCED astme, asutuse liigi ja osalemise intensiivsuse kaupa. Asutuste liigid: riiklikud asutused ja eraasutused. Osalemise intensiivsus: täiskoormus, osakoormus, täiskoormuse ekvivalent.\n(1) NUTS klassifikatsiooni 2. tasand kõikide riikide puhul, välja arvatud Saksamaa ja Ühendkuningriik (NUTS 1. tasand).\nAndmekvaliteedi nõuded ja kvaliteediaruande standardvorm\nHaridus- ja koolitussüsteeme käsitlevad andmed peavad Euroopa statistikasüsteemi (1) kehtestatud kvaliteedinõuete kohaselt olema asjakohased, täpsed, ajakohased, õigeaegsed, kättesaadavad, selged, võrreldavad ja ühtsed.\nEelkõige peavad andmed olema kooskõlas määratluste ja põhimõtetega, mis on esitatud üksikasjalikes suunistes, milles käsitletakse UNESCO/OECD/Eurostati jaoks haridussüsteemide kohta andmete kogumist.\nKomisjon (Eurostat) edastab igal aastal kolm kuud enne artikli 4 lõikes 2 osutatud edastamistähtaega liikmesriikidele kvaliteediaruande kavandid, mis on osaliselt eeltäidetud komisjonile (Eurostatile) kättesaadava teabega. Liikmesriigid esitavad komisjonile (Eurostatile) artikli 4 lõikes 2 osutatud täidetud kvaliteediaruande.\nKvaliteediaruande standardvorm näitab, kas asjakohasuse, täpsuse, ajakohasuse, õigeaegsuse, kättesaadavuse, selguse, võrreldavuse ja ühtsuse nõuded on täidetud.\nEelkõige näitab kvaliteediaruanne seda, kas järgitakse määratlusi ja põhimõtteid, mis on esitatud üksikasjalikes suunistes, milles käsitletakse UNESCO/OECD/Eurostati jaoks haridussüsteemide kohta andmete kogumist.\nKõrvalekalded määratlustest ja põhimõtetest, mis on esitatud üksikasjalikes suunistes, milles käsitletakse UNESCO/OECD/Eurostati jaoks haridussüsteemide kohta andmete kogumist, dokumenteeritakse ja neid selgitatakse ning võimaluse korral kvantifitseeritakse.\nEelkõige esitavad liikmesriigid teabe I lisas kirjeldatud muutujate puhul kasutatud allikate kohta; tabelite ja jaotuste puhul kasutatud hinnangutest ning revisjonidest tuleb selgesti teada anda.\n(1) Euroopa statistikasüsteem (European Statistical System – ESS).


6. mai on Gregoriuse kalendri 126. (liigaastal 127.) päev. Juliuse kalendri järgi 23. aprill (1901–2099).\n1883 – Vanemuise seltsis toodi lavale Pius Alexander Wolffi ja Carl Maria von Weberi laulumäng "Preciosa". See oli eesti muusikateatri algus.\n1890 – seadus gümnaasiumide 30. juuni 1871. aasta põhimääruse ja koosseisude rakendamisest Tartu õpperingkondade gümnaasiumides. Selle alusel korraldati kõigepealt ümber Tallinna ja Tartu vastavad õppeasutused. 13. augustist alates sai Tallinna Kubermangugümnaasiumist Nikolai I Gümnaasium.\n1923 – kindral Laidoneri nimelise invaliidide kapitali heaks korraldati invaliidide päev.\n1936 – algas 25. mail lõppev teine vabadussõjalaste protsess sõjaringkohtus. Kohtu all oli 154 inimest, kes olevat osalenud 8. detsembril mässukava koostamisel. Peategelastele mõisteti 20 aastat sunnitööd.\n1976 – pandi nurgakivi Pirita Olümpiapurjespordikeskusele.\n1994 – Venemaa välisminister Andrei Kozõrev ja Rootsi peaminister Carl Bildt arutasid põhjalikult Eesti-Vene suhteid.\n2015 – XIII Riigikogu kiitis 62 poolthäälega lõplikult heaks põhiseaduse muudatuse, millega alandati kohalike omavalitsuste valimistel valimisiga 16 eluaastale. Seadusemuudatus rakendus esimest korda 2017. aasta kohalike omavalitsuste valimistel.\n1223 – Schwerini krahv Heinrich vangistas Lyø saarel Taani kuninga Valdemar II. Kuna Schwerini krahvkond oli vallutatud viis ta Valdemari Dannenbergi kindlusse.\n1527 – Bourboni hertsog Charlesi väed hakkasid mässama: nad surmasid hertsogi ja rüüstasid Roomat, tappes umbes 4000 inimest.\n1719 – ilmus Daniel Defoe romaan "The Life and strange Surprizing Adventures of Robinson Crusoe of York, Mariner: Who lived Eight and Twenty Years, all alone in an un-inhabited Island on the coast of America, near the Mouth of the Great River of Oroonoque; Having been cast on Shore by Shipwreck, where-in all the Men perished but himself. With An Account how he was at last as strangely deliver'd by Pyrates. Written by Himself."[viide?]\n1835 – New Yorgis hakkas James Gordon Bennett vanema väljaandmisel ilmuma New York Herald. See oli esimene laialdase levikuga ajaleht maailmas, mille number maksis ainult ühe USA sendi.\n1839 – Suurbritannia parlamendi alamkojas otsustati peatada Jamaica põhiseadus sealsete orjade emantsipeerumisest tingitud mässude tõttu.\n1848 – Preisimaal kaotati ihunuhtlus.\n1913 – Tšernogooria kuningas loovutas Shokederi Keskriikidele, kuni moodustati Albaania valitsus.\n1937 – Saksamaa dirižaabel Hindenburg plahvatas Lakehursti (New Jersey) kohal ja põles ära. Hukkus 36 õhusõitjat.\n1942 – USA-Filipiinide väed alistusid Corregidori saarel (Manila laht) Jaapani vägedele.\n1945 – Briti sõdurid vahistasid Põhja-Saksamaal Hans Franki.\n1978 – ÜRO Julgeolekunõukogu mõistis hukka Lõuna-Aafrika Vabariigi Angola-invasiooni ja nõudis vägede väljaviimist.\n1991 – Jugoslaavia armee seadis end lahinguvalmis, kui Horvaadi protestijad ründasid Splitis sõdureid.\n1993 – kosmosesüstik Columbia ja selle 7-liikmeline meeskond maandusid California kõrbes pärast 10-päevast uurimismissiooni.\n1994 – Elizabeth II ja François Mitterrand avasid La Manche'i tunneli.\n1995 – 54 riigi juhid osalesid Londonis Saint Pauli katedraalis Teise maailmasõja 50. aastapäeva puhusel jumalateenistusel.\n1999 – Šotimaal valiti üle 300 aasta parlament ja Walesis valiti assamblee.\nPikemalt artiklis Sündinud 6. mail\n1758 – Maximilien Robespierre, prantsuse revolutsionäär\n1758 – André Masséna, Prantsusmaa marssal\n1856 – Sigmund Freud, austria neuroloog, psühhoanalüüsi looja\n1856 – Robert Edwin Peary, ameerika polaaruurija\n1861 – Rabindranath Tagore, bengali poeet, Nobeli kirjandusauhind 1913\n1868 – Gaston Leroux, prantsuse ajakirjanik ja kirjanik\n1880 – Ernst Ludwig Kirchner, saksa maalikunstnik\n1895 – Rudolph Valentino, itaalia päritolu ameerika näitleja\n1898 – Konrad Henlein, sudeedisaksa poliitik\n1902 – Max Ophüls, saksa filmirežissöör\n1915 – Orson Welles, ameerika filmirežissöör\n1920 – Kamisese Mara, Fidži esimene peaminister ja hilisem president\n1929 – Paul Lauterbur, USA keemik, 2003. aasta Nobeli füsioloogia- või meditsiiniauhinna laureaat\n1930 – Endel Vooremaa, eesti jääpurjetaja\n1931 – Ülo Tonts, eesti kirjandusteadlane\n1939 – Tea Vellerind, eesti metallikunstnik\n1943 – Aino Siimon, eesti majandusteadlane\n1945 – Bob Seger, ameerika muusik\n1946 – Ralf R. Parve, eesti humorist\n1947 – Martha Nussbaum, ameerika filosoof\n1948 – Meelis Arumeel, eesti majandustegelane\n1953 – Anthony Charles Lynton "Tony" Blair, Suurbritannia peaminister\n1953 – Peeter Tammoja, eesti majandustegelane\n1954 – Ain Lutsepp, eesti näitleja\n1959 – Illar Hallaste, eesti poliitik\n1960 – Anne Parillaud, prantsuse näitleja\n1960 – Aleksei Lotman, eesti bioloog\n1961 – George Clooney, ameerika näitleja\n1964 – Dana Hill, ameerika näitleja\n1969 – Annely Köster, eesti kultuuritegelane\n1970 – Piret Tanilov, eesti teleajakirjanik\n1972 – Martin Brodeur, Kanada jäähokimängija\n1978 – Riitta Liisa Lassila, soome murdmaasuusataja\n1979 – Gerd Kanter, eesti kettaheitja\n1979 – Taavi Tõnisson, eesti näitleja\nPikemalt artiklis Surnud 6. mail\n1859 – Alexander von Humboldt, saksa loodusuurija\n1862 – Henry David Thoreau, USA kirjanik ja filosoof\n1877 – Johan Ludvig Runeberg, soome rahvaluuletaja\n1910 – Edward VII, Ühendkuningriigi kuningas ja India imperaator\n1919 – L. Frank Baum, USA kirjanik\n1943 – Johannes Lorup, eesti klaasitööstur\n1949 – Maurice Maeterlinck, Belgia luuletaja\n1952 – Maria Montessori, itaalia arst ja pedagoog\n1987 – William Casey, Luure Keskagentuuri direktor\n1992 – Marlene Dietrich, saksa näitleja ja laulja\n2002 – Pim Fortuyn, Hollandi poliitik\nTallinna soojarekord 27,7 kraadi (1938)\nTartu soojarekord 27,3 kraadi (1906)\nTallinna külmarekord −3,7 kraadi (1942)\nTartu külmarekord −4,3 kraadi (1965)\nÕigeusu kirikus õiglase Iiobi ja vaga Mihhei mälestuspäev.\nEestis – Aasa, Aase, Asse\n↑ 1,0 1,1 Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 120\n↑ 3,0 3,1 3,2 Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 155\n↑ Was war am 06. Mai 1945 chroniknet.de\nPärit leheküljelt "https://et.wikipedia.org/w/index.php?title=6._mai&oldid=5639232"\nLehekülje viimane muutmine: 23. mai 2020, 15:56\nSelle lehekülje viimane muutmine: 15:56, 23. mai 2020.


Lahtis võeti kasutusele äpp, mis premeerib CO2 jalajälje vähendajaid virtuaalmüntidega | Digigeenius\nSoome linnas Lahtis saab tasuta mobiilirakendusega CitiCap jälgida enda transpordikasutamise harjumusi ja saada liikuvusest tekkiva heitkoguse vähendamisel preemiaks virtuaalseid münte.\nEesmärk vähendada CO2 kogust\nLahtis on võetud eesmärgiks vähendada süsinikdioksiidi heitkoguseid 2030. aastaks 70% võrreldes 1990. aasta tasemega.\nÜhe meetmena on linnas on kehtestatud isikliku süsinikdioksiidi heitkogustega kauplemise süsteem (PCT), mis aitab vähendada transpordist tulenevat heidet ning soodustada üleminekut jätkusuutlike liikumisvõimaluste kasutamisele.\nPreemiaks virtuaalsed mündid\nIga linnaelanik saab alla laadida tasuta mobiilirakenduse CitiCap, mis jälgib kasutatud transpordivahendeid automaatselt. Kui äpp tuvastab, et autosõidud on asendatud jalgsi või jalgrattal liikumisega, jagatakse kasutajale automaatselt preemiaks virtuaalseid münte.\nSaadud virtuaalraha on võimalik kasutada näiteks kohalike liinide bussipiletite või veekeskuse sissepääsu lunastamiseks. Samuti linnaembleemidega kottide, helkurite või teiste taoliste meenete ostmiseks.\n„Lahti CitiCapi rakendus premeerib inimesi, kui liikuvuse süsinikdioksiidi heitkogused on madalad,“ ütles Lahti linna säästva liikuvuse projektijuht Anna Huttunen.\nÄpist saab jälgida, kuidas mõjutab harjumuste muutmine heitkoguseid\nCitiCapi rakendusest saavad kasutajad näha transpordist tulenevat isikliku süsinikujalajälje suurust ja kuidas mõjutab jalajälge harjumuste muutmine.\nLisaks süsinikdioksiidi heitkoguste vähendamisele on CitiCapi projekti eesmärk liikuvuse kohta digitaalsete andmete kogumine ja kättesaadavaks tegemine. Andmete põhjal loodetakse Lahtis arendada uusi transporditeenuseid.\nEesmärk muuta linnaliiklus jätkusuutlikumaks\nLahti linnapea Jyrki Myllyvirta selgitas, et Lahtis on võetud eesmärgiks pöörata paaril järgmisel aastal suurt rõhku linnaliikluse jätkusuutlikumaks muutmisele. “Soovime leida viise, kuidas meelitada rohkem inimesi jalutama, jalgrattaga sõitma ja ühistransporti kasutama,” ütles ta.\nCitiCap ja selle kaudu jagatavad preemiapunktid loodetakse olevat hea stiimul, mis motiveerib inimesi osalema CO2 jalajälje vähendamisel ja seeläbi kliimamuutuste leevendamisel.\nRakendust on testitud juba üle aasta aja\nRakendust on juba pisut enam kui aasta jagu testinud valitud arv kasutajaid. Lahti linnavalitsusest saadud info kohaselt saadi koroonaviiruskriisi haripunktis CitiCapist väärtuslikku teavet liikumisharjumuste muutuste kohta.\nNäiteks vähenes autoliiklus Lahtis kriisi ajal umbes kolmandiku võrra ja ühistranspordi kasutajate arv vähenes peaaegu 80%.\nCitiCapi mobiilirakendus on Soomes saadaval teenustes Google Play ja App Store ning selle kasutamine on vabatahtlik. Lahti linnapea sõnul kestab eksperiment vähemalt 2020. aasta lõpuni.\nMärksõnad: co2, jätkusuutlik, soome, süsinikdioksiid, ühistransport


El Potrero, Atizapan de Zaragoza, 52975 MEX MEX\nHotell, mille juurde kuulub restoran, mis on ühenduses ostukeskusega ning millest pole kaugel Mundo E ostukeskus\nJunior tuba, 1 ülilai voodi - Privaatne mullivann\n1 - Hotel Madeira, Atizapan de Zaragoza\n2 - Hotel Madeira, Atizapan de Zaragoza, Traditional tuba, 2 kahevoodit, Tuba\n3 - Hotel Madeira, Atizapan de Zaragoza, Traditional tuba, 1 ülilai voodi, Tuba\n4 - Hotel Madeira, Atizapan de Zaragoza, Traditional tuba, 1 ülilai voodi, Tuba\n5 - Hotel Madeira, Atizapan de Zaragoza, Traditional tuba, 2 kahevoodit, Tuba\n6 - Hotel Madeira, Atizapan de Zaragoza, Junior tuba, 1 ülilai voodi, Tuba\n7 - Hotel Madeira, Atizapan de Zaragoza, Junior tuba, 1 ülilai voodi, Lõõgastusvann\n8 - Hotel Madeira, Atizapan de Zaragoza, Traditional tuba, 1 ülilai voodi, Vannituba\n9 - Hotel Madeira, Atizapan de Zaragoza, Fassaad\n10 - Hotel Madeira, Atizapan de Zaragoza, Restoran\n11 - Hotel Madeira, Atizapan de Zaragoza, Hommikusöögi ruum\n12 - Hotel Madeira, Atizapan de Zaragoza, Puhkeala fuajees\n13 - Hotel Madeira, Atizapan de Zaragoza, Treeningsaal\n14 - Hotel Madeira, Atizapan de Zaragoza, Kaugtööruum\n15 - Hotel Madeira, Atizapan de Zaragoza, Traditional tuba, 1 ülilai voodi, Tuba\n16 - Hotel Madeira, Atizapan de Zaragoza, Junior tuba, 1 ülilai voodi, Tuba\n17 - Hotel Madeira, Atizapan de Zaragoza, Tuba\n18 - Hotel Madeira, Atizapan de Zaragoza, Traditional tuba, 2 kahevoodit, Tuba\n19 - Hotel Madeira, Atizapan de Zaragoza, Tuba\n20 - Hotel Madeira, Atizapan de Zaragoza, Traditional tuba, 2 kahevoodit, Vannituba\n21 - Hotel Madeira, Atizapan de Zaragoza, Junior tuba, 1 ülilai voodi, Vannituba\n22 - Hotel Madeira, Atizapan de Zaragoza, Junior tuba, 1 ülilai voodi, Privaatne mullivann\n23 - Hotel Madeira, Atizapan de Zaragoza\n24 - Hotel Madeira, Atizapan de Zaragoza\nMundo E ostukeskus – 38 min jalgsi\nPlaza Satelite ostukeskuses – 7 km\nArena Ciudad de Mexico – 10,5 km\nGalerias Perinorte ostukeskus – 12,6 km\nToreo Parque Centrali ostukeskus – 12,7 km\nMuseo Soumaya – 14,5 km\nPremium Outlet Punta Norte ostukeskus – 11,2 km\nPlaza Carso ostukeskus – 14,5 km\nChapultepeci park – 15,7 km\nEs el segundo Año consecutivo que nos hospedamos en este hotel, no solo mi esposa y yo… 19. sept 2020\nVery good service 8. okt 2019\nHotel Madeira ümbruskond\nMéxico, Distrito Federal (MEX-Mexico City Intl.) – 44 min transpordivahendiga\nRaudteejaam Tlalnepantla de Baz San Rafael – 8 min transpordivahendiga\nTultitlán Lechería raudteejaam – 10 min transpordivahendiga\nMadeira on bistroo, mille spetsialiteet on rahvusvahelised toidud. Saadaval on hommikueine, lõunasöök ja õhtusöök.\nHotel Madeira – joonealune jutt\nHommikusöögi hind 80 MXN kuni 170 MXN täiskasvanutele ja 80 kuni 170 MXN lastele (ligikaudne)\nHotel Madeira – KKK\nKas Hotel Madeira võimaldab tasuta tühistamist kogu raha tagasimaksmisega?\nJah, Hotel Madeira pakub meie saidil tagastamisele kuuluva ettemaksuga tube, mille puhul tühistamisvõimalus kehtib ka veel mõned päevad enne saabumistähtaega. Täpsemat teavet leiad majutusasutuse kehtestatud tühistamistingimustest, millega tasub kindlasti tutvuda.\nMida võtab Hotel Madeira ette tervisekaitse ja hügieeni tagamiseks?\nKas Hotel Madeira pakub kohapeal parkimisvõimalust?\nKas Hotel Madeira lubab kaasa võtta lemmikloomi?\nMillised kellaajad on Hotel Madeira kehtestanud sisse- ja väljaregistreerumiseks?\nSisseregistreeumine toimub 12.00 – 22.00. Väljaregistreerumine toimub 13.00. Saadaval on kontaktivaba väljaregistreerimine.\nJah, Madeira pakub võimalust rahvusvahelised toidud. Lähiümbruse söögikohti: Vips (10 min jalgsi), Mundo E (3,2 km majutuskohast), Sirloin Stockade (3,3 km majutuskohast).\nArmando, mx1 öö, romantikareis\nENRIQUETA, mx1 öö, reis perega\nLorena, mx10 ööd, romantikareis\nGreg, mx1 öö, reis perega\nRENE ERNESTO, mx1 öö, tööreis


Kinkekaart | Olive SPA\nOlive Spa kinkekaart on eksklusiivne, unustamatu ja ebatavaline kingitus. Kinkige oma kallimatele, sõpradele või kolleegidele reis unistusse. Unikaalsed lõõgastumise, tervendamise ja figuuri korrigeerimise spaarituaalid ja -programmid aitavad unustada stressi ning sukelduda ilu, tervise ja mugavuse maailma.\nKinkekaardile võib märkida kõiki meie spaakeskuse teenuseid. Võite koostada individuaalse spaaprogrammi. Aga kui Teil tekivad programmide valikul raskused, pakume teile Kinkekaarti soovitud väärtuses. Te ei pea enam vaevama pead kingi valikuga ega muretsema, kas kink saajale ka meeldib. Muidugi meeldib. Sest kinkekaardi saaja saab ise valida välja meelepärased protseduurid Teie määratud summa ulatuses.\nKinkekaart on trükitud firma postkaardile ja asetatud ümbrikusse.\nKülastage meid! Ja me aitame Teid valikuga. Tehke oma kallimatele, lähedastele, sõpradele või kolleegidele kingitus, mis ei saa mitte meeldida!\nAga põhjuse leiab alati:\nkingitus pulmapäevaks („lihtsast“ kuldseni);\nja niisama, põhjuseta kingituste päev, mis on eriti meeldiv.\nLisaks sellele on kinkekaart lausa asendamatu KORPORATIIVNE KINGITUS. Kui Te hoolite oma kollektiivi sisekliimast, kui tahate, et Teie väärtuslikud töötajad oleksid pühendunud tööle ning ettevõttele, kus töötavad, kui tulemas on ettevõtte aastapäev, ametipüha või lihtsalt pidu, siis premeerige oma töötajaid nende raskete töiste argipäevade eest ilusa puhkusega meie keskuses.\nKülastage meie spaakeskust, et hinnata meie töö kvaliteeti ja osutatavate teenuste mitmekesisust.\nEt soetada Olive Spa kinkekaart, tulge meie spaasse.\nKinkekaardi kehtivus – 2 kuud alates müügikuupäevast\nKinkekaarti ei saa tagastada ega vahetada raha vastu.\nMe oleme alati õnnelikud, kui saame aidata meie klientidel teha unustamatu kingitus!


Post by fedja » 04 Mar 2015, 19:59\nmul tööl maaga tasa 3d stend,aga seal seda väga teenusena ei pakuta,kuid kui keegi väga hätta jääb saab ehk midagi korraldada.\nPost by audivana » 16 Mar 2015, 17:12\nTäna sai käidud Turuauto sillastendis. Kohale jõudes kõigil silmad punnis, käidi ümber auto, vahiti sisse-välja nagu oleks see esimene madal auto nende silmadele.\nIgatahes sõitsin sisse(räige kallak) ja sealt edasi ilma pikema jututa tagurdasin välja tagasi võttes lävepakust ka suure ampsu.\nJuhataja aga oli viisakas ja helistas Tartus 2-3 kohta kus oleks vb võimalik töö ära teha. Siiski, aga vastuseks kindel ei.\nViimaseks variandiks soovitati Teguri tänava kummiboxi. Sõitsin kohale, panin aja kirja homseks. Eks homme pajatan kuidas läks.\nPost by h4rz » 16 Mar 2015, 18:00\nMa kunagi oranžide RH-dega käisin seal. Viisin auto sinna ja ma ei tea kuidas nad selle sisse toimetasid. Igatahes sild sai paika\nPost by audivana » 16 Mar 2015, 18:57\nNende tõstukil see keskmine liikuv hüdrotõstuk liiga kõrge ja ei lähe stange alt läbi. Ei tea kuidas sina hakkama said.\nPost by Kermo » 16 Mar 2015, 21:36\nOtsi 3D pinke, pole vaja autot üles tõsta ( piisab kui edasi tagasi veeretada). Nii Golfi kui Mx5ga oli see probleem et õles tõsta ei saanud.\nPost by Puna » 16 Mar 2015, 23:41\nMina kasutan Tartus Marine Auto sillastendi. Saan kenasti peale (muidugi lauajupid olid abiks)\nPost by audivana » 17 Mar 2015, 16:35\nKäidud ja tehtud. Töötajad väga abivalmid. Tood nurgatagant prussid ja puuklotsid. 10 minutiga oli auto tõstukil.\nTartu Teguri 37A\nPost by Daniel » 31 Mar 2015, 07:28\nKus meil on hea sillastend mis soobib low autole? Auto on tõsiselt madal ja on paigaldatud aftermarket camber tagaõõtsad. Nii on vaja siis sillastend kuhu saab sõita madal autoga ja kus töötavad adekvaatsed inimesed.\nPost by loffa » 01 Apr 2015, 12:45\nPärnu mnt pro rehv! Pealesõit on nõks tüütu (ma olen kõigi oma autodega saanud), aga mehed vähemalt teavad mida teevad.\nPost by Daniel » 02 Apr 2015, 00:01\nloffa wrote: Pärnu mnt pro rehv! Pealesõit on nõks tüütu (ma olen kõigi oma autodega saanud), aga mehed vähemalt teavad mida teevad.\nsupper! sõidan sinna siis.


Omavalitsustel on nüüdsest täiendav õigus linna metsades raiet piirata - Erametsakeskus\nEile jõustunud metsaseaduse muudatus ütleb, et kui metsaomanik soovib raiuda metsa piirkonnas, mis on planeeringuga määratud linna kui asustusüksuse rohealaks, siis peab tal selleks olema kohaliku omavalitsuse nõusolek. Raie kooskõlastatakse kohaliku omavalitsusega enne metsateatise esitamist.\nSisuliselt muutub metsateatise esitamise ja menetlemise kord neil juhtudel, kui metsaomanik soovib teha raiet oma metsas, mis kattub linna planeeringuga kinnitatud rohealaga. Seega enne metsateatise esitamist peab metsaomanik kooskõlastama raie kohaliku omavalitsusega. Kui planeeringuga on seatud rohealal asuva metsa raieks piirangud, on kohalikul omavalitsusel õigus jätta raie kooskõlastamata ja sellisel juhul Keskkonnaamet metsateatisele lubavat otsust ei anna.\n„Ka täna on planeeringu koostamisel kohalikul omavalitsusel vastutus läbi mõelda linnas asuva metsa tulevik ja otsustada, kas või millistel tingimustel raiet lubatakse,“ ütles Keskkonnaministeeriumi metsaosakonna juhataja Kristel Järve. „Seadusemuudatus annab selgesõnalise kohustuse maaomanikule raie kooskõlastamiseks kui ka kohalikule omavalitsusele planeeringu rakendamiseks.“\nÜhtlasi tähendab see vastutust kohalikule omavalitsusele, sest oma otsust tuleb põhjendada ja arvesse võtta konkreetse metsatüki saatust pikemalt. Samuti peab omavalitsus kindlustama, et maaomanik oleks teadlik tema metsamaa paiknemisest rohealal ja võimalikest raiepiirangutest. Seetõttu peab omavalitsus piirangute seadmise maaomanikuga läbi rääkima juba planeerimismenetluse käigus, sarnaselt toimib näiteks looduskaitseseaduse alusel kaitsekorra kehtestamine.\nMuudatus on oluline, kuna annab võimaluse linnades asuvates metsades raiete tegemisel arvestada kohalike huvidega, sh rohealade kõrghaljastuse vajadusega ja mõistagi on kohalik omavalitsus kõige pädevam selle üle otsustama.\nLinnade kui asustusüksuste kohta saab pikemalt lugeda siit: https://haldusreform.fin.ee/2018/06/linn-kui-haldusuksus-ja-kui-asustusuksus/


JESPER PARVE: PALUN VÕTA SIIS POEST PIIMA, LEIBA JA VEINI KAH IKKA!!! – Meesolen\nJESPER PARVE: PALUN VÕTA SIIS POEST PIIMA, LEIBA JA VEINI KAH IKKA!!!\nJesper Parve15. veebruar 2017\nMulle on alati meeldinud inimesi kõrvalt jälgida ja teen seda ka täna. Kuna auto läks nädala alguses töökotta, liigun täna õhtul kesklinnast kodu poole trolliga, mis muide on väga cool. Istun ja vaatan niisama inimesi.\nKuid pilt on täna kuidagi häiriv. On see sellest, et käes on südatalv või oli kõigil inimesel siin trollis lihtsalt väga sitt päev, aga neid inimesi vaadates tuleb hirm peale. Kõik on nii kurvad, väsinud ja mustad. Kas see ongi nüüd see Eesti inimene? Eriti õnnetud tunduvad just naised. Järsku haarab minust eespool istuv 40-ndates kena, kuid kurbade silmadega naisterahvas oma käekotist lapiku viinapudeli ja võtab sealt tubli lonksu. Midagi peale ei joo, vaatab vaid õnnetult edasi aknast välja.\nTundub, et viimasel ajal muust ei räägitagi kui sellest, kui palju Eesti mees ikka joob ja miks ta joob ning kuidas see mehi hävitab. Suurest hirmust on pooled alkoholisõpradest Eesti avaliku elu tegelased ka purukaineks hakanud ning jooksevad maratone ja triatlone. Ei tea, kui kasulik see nüüd tervisele on, aga vähemalt ei jää teatrietendused ära, kuna pole nii palju äkilisi peaosatäitja haigestumisi.\nAga kuidas on Eesti naiste napsulembusega, see on siiamaani justkui tabuteema olnud. Ütlen ausalt, et vähemalt mulle tundub, et mitte ainult Eesti mees, vaid kogu Eesti joob. Leidsin küsitluse tulemused, kus mainitakse, et Eesti naistest 15% või alla selle joob end korra kuus purju. Reaalsus on see, et võib-olla 15% ei joo ennast purju. Ma usun, et tegelikkuses rändab vähemalt 30% veinipudeleist, mis poes meeste poolt korvi laotakse, koju naise kätte. Kuidas üldse mõõdetakse, kes ja kui palju joob? OK, mingid kogused arvutatakse üleüldiselt välja, aga kas on ka täpsemat ja ausamat statistikat? Kui mu postitust loeb keegi, kes täpselt teab, kuidas seda saaks uurida (nii naiste kui meeste seas), siis võiks mulle kirjutada.\nKui neid uuringuid paberil teha ning paluda nii meestel kui naistel alkoholiteemalistele küsimustele ausalt vastata, siis vaevalt julgeb enamik oma numbreid välja öelda. Kas naine julgeb kirjutada, et viimasel peol läks pool pudelit šampust, pool pudelit veini ja 6 hot shotti? Vist oli tekiila ka vahepeal, aga kes seda enam mäletab. Neid küsitluste vastuseid võib arvatavasti võtta samas stiilis nagu vastuseid küsimusele, palju sul on sekspartnereid olnud? Kui uurid mehelt, palju tal on partnereid olnud, siis võid ta vastuse vabalt kahega jagada ja õige number on käes. Naiste puhul võid vastuse kahega korrutada, siis on õige number käes. Ma ei tea, kas mehed alkoholiküsimustikus juurde panevad, aga olen kindel, et naised küll maha võtavad. Kas just poole, aga midagi ikka. Lihtsalt minge vaadake kas või ööklubide või lounge’ide letiäärseid. Kui enne oli ikka nii, et naised veetsid enamiku ajast tantsuplatsil ja mehed leti ääres, siis on nüüd on millegipärast kõik letiäärsed naisi täis. Ja kui te veel näeksite neid shottide ridasid. Või minge vaadake pühapäeva õhtupoolikul Telliskivi söögikohtadesse. Enamikes laudades sumisevad veini või õlle saatel naised.\nHuvitav jah, et seal, kus mängus alkohol, on alati mees see, lolliks ja süüdi jääb. Keegi ei usu, et naised on purjus peaga sama rumalad, teevad lollusi ja muutuvad beebideks samamoodi nagu mehed. Kui naine peol purjus peaga oma parima sõbranna mehega flirdib, aga mees ta õhtu lõpetuseks konkreetselt pikalt saadab, siis järgmine päev minnakse ikka sõbranna juurde jutuga, et su mees on joodik, tahtis mind ja tegi imelikke ettepanekuid. Eesti mees on harjunud sellega, et peale seda, kui ta oma sõpradega väljas käib, on naine kuri ja nagunii jama majas. Nii on ta nõus kõigega ja arvatavasti palubki vabandust. Tegelikult oli hoopis sõbranna see, kes piirid kaotas.\nJa kui ollakse alkoholiga üle piiri läinud, peab mees naise puhul öö läbi ta juukseid poti kohal hoidma, kuni vaeseke oksendab. Vastupidiselt muidugi mehele, kes jäetakse täis peaga külma koridori magama nagu kodutu kass – ehk põrsas õpib sellest midagi! Ja kui naine on oma joomistega üle piiri läinud, siis on tal alati kuidagi suurem õigus ka järgmisel päeval pohmelli pidada. Ma tean mehi, kes pärast peol käimist alati oma naised hommikul kohe šoppama viivad, et saaks ise samal ajal kaubanduskeskuse peldikus rahulikult oksendada. Sest nii paha on olla, aga kodus ei või välja näidata, et sai natuke palju joodud, muidu naine saab jube kurjaks. Aga kui naisel on pohmakas, on mehel täis tööpäev, et vaest põdejat turgutada ja mitte kurja silma alla sattuda.\nNii et räägime nii, nagu asjad on. Ootan juba suure huviga, kes Eesti naiskuulsustest tuleb lagedale oma looga, et ta enam alkoholi ei joo ja hakkab treenima naiste fitnesskuningannaks saamiseks. Anu Saagim, siin on väljakutse sulle!!!\nLane 26th veebruar 2017, 19:15\nNojah, kui mehed on terve ajaloo vältel joonud ja laaberdanud, siis naised kannatagu välja. Aga kui naised joovad ja laaberdavad, siis on kohe väga paha-paha ja mehed ei salli seda. Huvitav.\nMa arvan et iga inimene on koos nendega, keda ta väärib. Seega kui midagi ei meeldi oma ümbruses, siis tuleb vaadata peeglisse. Naised ei joo nii palju, te lihtsalt lävite nn “eliitseltskonnaga”, kelle jaoks raha, kuulsus ja tantra on elu. Aga ühiskond on laiem, kui selline klubitajate seltskond.\nzajez 18th veebruar 2017, 22:42\nKõik see paneb mõtlema ja ennast rapputama, mees olla peaks olema uhke ja hää.!!!\nzajez 18th veebruar 2017, 22:41\nesiteks väga tore lehekülg.\nTõsiselt puudutavad ja mõtleva panevad artiklid ja kommentaarid(enamus).\nmliis 16th veebruar 2017, 16:16\nPaganama (vabandust) asjakohane teema.\nLisaks kohvikusumisemisele ning klubis shottide kummutamisele, esindab naissugu veel üht, vaat et suuremat probleemi. Nimetagem seda kodus-sumisemiseks. Töölt koju, elu on must ja kole, töö on nõme, lapsed karjuvad, mees on imbetsill. Pudel veini. Või kaks. Mees ei saa midagi öelda – raudselt saad taaka kui kobiseda julged – ise oled kindlapeale vähemalt mustmiljon korda hullem. Ja kui sa siis suu lahti teed, küll sa siis juba üksikasjalikult kuuled, kuidas täpselt. Lapsed hakkavad ühel hetkel lihtsalt normaalseks pidama, et prügkasti kõrvale nädala lõpuks mõne baari taarariiuliga vähemalt võrdne rivi koguneb. Liiati, et emps pidevalt vine all on. Ja mehed lähevad selle peale rattaga neljakümmend kiltsi sõitma.\nNaised võiks üldse vähem vinguda. Ja ma olen naine. Ma võin seda öeda. Kuniks teised naised mu kividega surnuks viskavad. See ei tähenda, et tuleb padukarsklaseks päevapealt hakata.\nP.S. Väga khuul leht. Mehed on marud.\nLane 26th veebruar 2017, 19:17\nHuvitav mis seltskonnas sa liigud.\nMartinH 15th veebruar 2017, 17:25\nKunagi kirjutasin oma kogetust ja nähtust läbi sarkasmiprisma http://nihilist.fm/paris-naise-valimaaraja-ehk-iga-mehe-unistus/ aga jõuda ja jaksu Jesper, teed head asja 🙂\nJaaguar70 15th veebruar 2017, 12:54\nParemini ei saakski kirjutada aga on ka üksikuid versioone ja olukordi 😉


Uriinikoguja Conveen - Invaabi Keskus ITAK\n> Uriinipidamatus>Muud tooted>Uriinikoguja Conveen\nUriinikogujad on mõeldud kasutamiseks meestele, kellel on mure uriini lekkega. Uriinikoguja näeb välja nagu kondoom, kuid on otsast avatud ja selle külge saab kinnitada uriinikoti. Uriinikogujaga ei ole vaja kasutada mähkmeid. Uriinikoguja koosneb kahest osast – tilgakogujast ja kleepribast. Kleepriba üks pool kleebitakse peenise peale ja teine pool kleepub tilgakoguja külge. Riba on paindlik ja on lekkekindel. Riba on hüdrokolloid materjalist, mis kaitseb nahka ärrituse ja masteratsiooni eest. Iga päev tuleks vahetada kleepriba asukohta. Uriini tilgakoguja ja kleepriba võivad peenise peal olla 24 tundi. Mitte kasutada korduvalt.


Arco Vara nõuanne: kuidas saab korteriomanik üürnikku valida | Adaur.ee: kinnisvaraturg peopesal\nArco Vara nõuanne: kuidas saab korteriomanik üürnikku valida\n01.09.2014 Maia Daljajev\nSildid: Arco Vara, Eesti, garantii, haldus, hind, internet, kinnisvara, kodu, korter, maa, maakler, Maia Daljajev, nõuanne, omanik, pere, sisustus, tehnika, tudeng, üür, üürikorter, uuring, üürnik\nHoidu vaheseinte mahalõhkumisest.\nMuretse üürikorterisse voodid ja kapid.\nPaigalda praktiline ja kena kodutehnika.\nKorista üürikorter korralikult enne väljapakkumist.\nLähtu hinnastamisel piirkonnast ja tegelikust turutasemest, st ära määra ilusale asjale liiga kõrget hinda.\nTags: Arco Vara, Eesti, garantii, haldus, hind, internet, kinnisvara, kodu, korter, maa, maakler, Maia Daljajev, nõuanne, omanik, pere, sisustus, tehnika, tudeng, üür, üürikorter, uuring, üürnik\nUuem uudis: Juulis kiirenes jaemüügi kasv veelgi ››\n‹‹ Vanem uudis: Ajaloorubriik: Lender – meer ja majad


Eesti Artistide Agentuur - Lepnurm Quartet\n2 Aprill 2018 Ansamblid Leave a comment 2737 Vaatamist Jäta arvustus\nLepnurm Quartet pakub suurepärast muusikat pulmadesse, juubelitele, suvepäevadele, restorani või mõnele muule tähtsale sündmusele.\nMeie kvartetis on kokku saanud neli muusikut, keda ühendab armastus muusika vastu.\nTunneme ennast koduselt nii suurel kui väikesel laval, nii võimendusega kui ilma.\nLisaks klassikale on suur rõõm mängida ka teistes stiilides muusikat, teha ise unikaalseid seadeid ja tekitada igal esinemisel erakordne atmosfäär.\nLepnurm Quarteti repertuaar on kasvanud väga kiirelt, sisaldab väga erinevaid muusikastiile ja on täis särtsu ja vaheldusrikkust.\nLeiad kõike - klassika, filmimuusika, surematud rockihitid ja nooruslik pop.\nKui soovid enda üritust muusikaga kaunistada ja meeldejäävaks muuta, siis LepnurmQuartet oma laia repertuaari ja pika kogemusega pakub kindlasti suurepärase muusikalise elamuse.\nakustiline muusikatseremooniamuusikakontsertmeeleolumuusikaviiulklassikaline muusika


Pohla-iirise tort – Suhkrusai\n• 1 dl mandlijahu\n• 5 dl pohli\n• 1 ½-2 dl magustatud kondenspiima\n• 2 dl rõõska koort\n• 2 dl fariinisuhkrut\n• üle jäänud kondenspiim\n• 1 sl võid\n• kaunistamiseks pohli\n1. Soojenda ahi 175 kraadini. Võita ja puista riivsaiaga üle 24-26 cm koogivorm.\n2. Vahusta toasoojad munad ja suhkur tugevaks vahuks. Sega jurde jahu ja mandlijahu. Kalla tainas vormi ja küpseta umbes 30 minutit. Lase ahjust võttes natuke jahtuda ja kummuta vormist välja. Parem veel kui küpsetad põhja eelmisel päeval.\n3. Püreesta pohlad ja suhkur. Lõika põhi kolmeks osaks. Kata põhjad kondenspiimaga ja pohlapüreega. Pane kook kokku.\n4. Mõõda rõõsk koor ja suhkur potti. Lisa täidisest üle jäänud kondenspiim. Keeda madalal kumusel, pidevalt segades umbes 20 minutit. Lisa viimasena võitükike. Kui segu on natukene pakumaks muutunud siis kalla see koogile ja aja ühtlaselt laiali. Kaunist kook pohladega.


Kodu: Kas Majaomanik Teid Hästi? - 2019 | Et.Interior-Designy.com\nDiy Herb Living Wall\nKuidas Muuta Lg Pesumasina Kummitihendit\nPõhiline > Kodu > Kas Majaomanik Teid Hästi?\nOlete oma vara üüri maksmiseks piisavalt oma igakuist sissetulekut, nii et trahvi idee pealt maksaks teie tõenäoliselt oma vaevused. Kuigi üürileandjal on mitmesuguste rikkumiste korral rentnikele võimalus vabastada, ei ole neil üldjuhul õigust ise trahvi tasuda...\nPaljudel juhtudel ei saa majaomanikud teid heitkoguste eest kõrvaldada.\nOlete oma vara üüri maksmiseks piisavalt oma igakuist sissetulekut, nii et trahvi idee pealt maksaks teie tõenäoliselt oma vaevused. Kuigi üürileandjal on mitmesuguste rikkumiste eest rentnikule mingisugune meelepärane võimalus, ei ole neil tavaliselt tavaliselt õigust automaatselt tasuda trahv teie reegli rikkumise eest, mille te ei teadnud. Selline trahv ei pruugi olla täitmisele pööratav ja võite olla oma õiguste kohaselt selle maksmise keeldumiseks.\nKui teie rendileping näeb ette käitumised või tegevused, mis võivad õigustada trahvi või nägu täiendavaid tasusid - nagu näiteks hilinenud rendi maksmine või müraeeskirjade rikkumine -, olete selle trahvisumma, kui te seda lepingut rikkute. Rentimine on leping, ja kui olete dokumendi allkirjastanud, nõustusite selle tingimustega, nii et olete seaduslikult kooskõlas lepingute tingimustega. Kui leping rikub maaomanike üürnike seadusi - näiteks juhul, kui teil on näiteks karistus kaebuse esitamiseks elamumajandusasutusele, - leping ei ole jõustatav.\nKui rendilepingus ei ole trahve märgitud, ei ole majaomanikul sageli õigus seda tasuda teie vastu. Sellised trahvid kujutavad endast sageli likviidsete kahjude hüvitamist - ühe isiku hüvitamist teise poolt toime pandud kahjude eest, mida on raske mõõta, ja neid saab täitmisele pöörata ainult siis, kui need on kirjalikult määratletud. Sellepärast ei ole tavaliselt pretsedendiõiguseta üürnikele kohaldatavad trahvid tavaliselt jõustamatud. Tavaliselt ei ole võimalik rakendada trahve kodumajapidamiste prügi eest, parkimine piiratud alal ja suitsetamine mittesuitsetajatele, kui need ei ole rendiperioodil selgelt määratletud.\nEnamikul juhtudel kasutatakse kahjude hoiuseid lepinguliselt ainult vara materiaalse kahjumi katmiseks või renditulu kaotamiseks. Kui te keeldute trahvi maksmisest, mida ei ole rendiperioodil ära toodud, ja teie üürileandja kasutab kõnealuste trahvide ja muude tasude eest tagatisraha hoitavate vahendite kasutamist, võib ta rikkuda teie rendilepingut või riigi õigust. Näiteks lubab California seadus ainult üürileandjatel kasutada tagatisraha, et katta tasumata rent, puhastus ja remont ning asendada teie rendis kaotatud või kahjustatud sisustust.\nKuna rendileping on teie ja teie üürileandja vahel sõlmitud leping, võite olla võimeline lahendama tsiviilkohtus tekkinud vaidlusi. Enamikul juhtudel lahendate vaidluse väikeste kohtuvaidluste kohtu kaudu madalate nõuete väärtuse tõttu - California väikeste nõuete limiit on 7500 dollarit.\nKinnisvara Ja Majaomanike Kindlustamise Erinevused\nKuidas Täita Kivi Kinnituslaua Taga\nMaja Välisküljel Asuv Tina Sidingi Valmistamise Meetodid\nKuidas Varjata Kõrget Välist Seina


Sõjavägi – Vikipeedia\nriiklikult korraldatud relvastatud organisatsioon\n(Ümber suunatud leheküljelt Relvajõud)\nSõjavägi (kaitsevägi, sõjajõud, relvajõud, harvem armee) on enamasti riiklikult korraldatud relvastatud organisatsioon, mille põhieesmärgiks on olla sõjaliseks toeks riigi julgeoleku-, välis- ja kaitsepoliitikale ning sealhulgas kaitsta riigi territoriaalset terviklikkust võimalike rünnete vastu.\nRiigid tegevteenistuses olevate sõjaväelaste arvu järgi (2009)\nSõjaväelaste arv 1000 elaniku kohta\nSõjavägede doktriinid, struktuurid ja vahendid on sageli riigiti erinevad, tulenedes riigi sõjalistest traditsioonidest, ressurssidest, poliitikast, liitlassuhetest, ühiskonna või kultuuri iseärasustest jms.\nSõjaväe tagatav riigi kaitse võib realiseeruda nii aktiivse sõjategevuse kui ka sõja ärahoidmisega heidutamise teel.\nSõjaväes tegevteenistuses olevat isikut nimetatakse üldistavalt sõjaväelaseks.\nSõjaväel on oma juhtkond ja juhtimisorganid ehk staabid.\nSõjavägi koosneb, olenevalt struktuurist, erinevatest väeliikidest (põhiväeliikidest), põhiosas:\nmereväest (kui riigil on piiriveekogu).\nVäeliigid omakorda koosnevad allüksustest, üksustest, väekoondistest ning kõrgema juhtimise (staabid) ja logistika ning muu toetuse organitest.\nMõnes riigis alluvad sõjaväele ka mitmesugused sõjaväestatud eriorganisatsioonid, nagu piirivalve või rahvuskaart.\nEestis nimetatakse sõjaväge tänapäeval poliitilisel eesmärgil ametlikult kaitseväeks. Enne 1940. aastal alanud okupatsioone on nimetatud ka sõjaväeks. Tegelikus ülesehituses ja väljaõppes pole nimetustes sõjavägi või kaitsevägi erinevust.\nVikisõnastiku artikkel: sõjavägi\nTsitaadid Vikitsitaatides: Sõjavägi\nPärit leheküljelt "https://et.wikipedia.org/w/index.php?title=Sõjavägi&oldid=6053127"\nLehekülje viimane muutmine: 17. veebruar 2022, 21:55\nSelle lehekülje viimane muutmine: 21:55, 17. veebruar 2022.


Ravi kestus määratakse individuaalselt. Lahus - taimeekstraktid, nikotiinamiid, püridoksiinvesinikkloriid, sorbitool, etanool. Sageli kasutatakse füsioterapeutilisi meetodeid lidaasi ja novokaiini elektroforees, ultraheli , mis stimuleerivad kalluse teket ja leevendavad põletikku luumurru piirkonnas. On raske öelda, milline vanuserühm on selle sümptomi suhtes vastuvõtlikum, kuna see esineb erinevas vanuses inimestel.\nSalv tegi mulle käe abaluu külge haiget Kui teie selg valutab abaluude piirkonnas, ei tohiks te mitmesuguste salvidega määritud kodus lebada ega oodata paranemise imet. See sümptom võib osutada üksteisest täiesti erinevatele haigustele, mis vajavad arsti õigeaegset diagnoosimist ja ravi ; spetsialist neuroloogist pulmonoloogi või kardioloogini.\nAbaluude piirkonnas esinevat valu võib täheldada abaluude endi haiguste ja vigastuste korral ning rindkere ja rindkere lülisamba Valu uhises kuunarnuki ravi raiuda haiguste korral. Scapula vigastus. Kõige tavalisem on otsene trauma.\nSee juhtub siis, kui inimene kukub selili või saab löögi abaluu piirkonnas rusika või jalaga.\nVäga harva puruneb sirgjoonelise käe langedes abaluu. Selle lameda kolmnurkse luu murdudega nihutatakse selle alumine fragment lihaste veojõu mõjul allapoole. Samal ajal ilmnevad luumurru tsoonis tursed ja tursed.\nEesmise dentaadi, trapetsiuse ja rombide lihaste halvatusega, neuroinfektsiooni ja selja närvide kahjustustega, samuti müopaatiatega, areneb nn omandatud pterüoidne skaala.\nSelle võib põhjustada ka õlavöötme verevalum või pika rindkere närvi kahjustus.\nSkapulaarne krigistamine aktiivsete liikumiste ajal abaluus, millega kaasneb mõõdukas valu ja ebameeldiv ebamugavustunne abaluu piirkonnas. Selle põhjuseks võib olla abaluu eksostoos või subscapularis bursa krooniline põletik.\nOsteomüeliit areneb pärast kogu abaluu avatud kahjustust ja sellega kaasnevad mürgistuse sümptomid ja valu abaluus. Sageli ilmuvad sügavad lihastes esinevad mädased triibud. Selle haiguse prognoos pole peaaegu alati soodne.\nRindkere tuberkuloos on äärmiselt haruldane ja ainult täiskasvanud patsientidel. Rindkere kasvajad on nii healoomulised osteoom, osteokondroma, osteoblastoklastoom, kondroom kui ka pahaloomulised kondroosarkoom, retikulosarkoom.\nNeid diagnoositakse röntgenuuringuga. Vajaduse korral tehakse kasvaja olemuse kontrollimiseks punktsioonibiopsia. Emakakaela või rindkere osteokondroos. Liikumine selles on piiratud.\nPõletusvalu vasakus abaluus võib olla selliste raskete haiguste ilming, nagu müokardiinfarkt või rindkere aordi aneurüsm. Kroonilise kopsupõletikuga võivad ilmneda abaluude ja rindkere valud.\nErinevatel põhjustel arvasime selle välja, nüüd on selge, miks enesega ravimine võib mõnikord rohkem kahju kui kasu tuua. Seetõttu on oluline pöörduda õigeaegselt arsti poole, kes määrab uuringu ja piisava ravi. Vöötme vigastuste korral kasutavad nad valuvaigisteid movalis. Ketonal ja jäseme fikseerimist Dezo-tüüpi sidemega.\nloovharidus.ee: sääre lestlihas ja kannakõõlus\nSageli kasutatakse füsioterapeutilisi meetodeid lidaasi ja novokaiini elektroforees, ultrahelimis stimuleerivad kalluse teket ja leevendavad põletikku luumurru piirkonnas. Neuroloogilisi haigusi ravib neuroloog. Selleks kasutatakse laialdaselt massaaži ja elektromüostimulatsiooni.\nOsteomüeliidi korral on ette nähtud antibiootikumravi, kasutatakse kirurgilisi tehnikaid: mädase fookuse avamine ja kanalisatsiooni puhastamine. Tuberkuloosi korral paigutatakse patsiendid haiglasse spetsialiseeritud osakonda, kus viiakse läbi spetsiifiline ravi. Kasvajaprotsessi korral on näidustatud kirurgiline ravi: soovitav on teha rindkere-rindkere resektsioon koos ülajäseme säilitamisega kui võimalik.\nOsteokondroosi korral on ette nähtud mittesteroidsed põletikuvastased ravimid movalis, diklofenaksel juhul on abiks nõelravi.\nLyapko aplikaatori kasutamisel täheldatakse head ravitoimet.\nSelle aplikaatori töötas välja refleksoloog, et leevendada seljavalu, suurendades samal ajal vereringet piirkonnas ja aktiveerides põletikuvastaseid mehhanisme. Meetod põhineb nõelravi mõju õpetamisel meie keha teatud punktides.\nKui kahtlustatakse müokardiinfarkti, suunatakse patsient kiiresti kardioloogilisse haiglasse, kus talle antakse täielik puhkus, samal ajal viiakse läbi antikoagulantide ja fibrinolüütiliste ainete ravi.\nValu rünnaku peatavad narkootilised valuvaigistid. Bronhopulmonaalse süsteemi haigusi ravitakse kopsuosakonnas.\nPõletikulistes protsessides kasutatakse antibiootikume, mukolüütikume, rögalahtisteid, füsioteraapiat, sissehingamist. Onkoloogilises protsessis on näidustatud spetsiaalne ravi kirurgia, keemiaravi, kiiritusravi. Seega saab ainult arst tuvastada haiguse tõelise põhjuse ja määrata piisava ravi. Ebameeldivate tagajärgede vältimiseks ärge viivitage meditsiinilise abi otsimisega.\nSee arst on välja töötanud ainulaadse süsteemi kõigi selgroo osade taastamiseks ja on Valu uhises kuunarnuki ravi raiuda aidanud üle kliendi, kellel on mitmesugused selja ja kaela probleemid.! Huvitav, kuidas muljumise istmikunärvi ravida?\nSeejärel vaadake hoolikalt selle lingi videot. Väga kasulik teave! Kas teil on osteokondroos?


Kadunud Kalana küla kabeli asemel - Eesti Kirik\nReigi koguduse Kõpu poolsaare rahvas pidas teisel jõulupühal jumalateenistust teoloogiadoktor Riho Saardi kodukabelis Kalana külas Vähendi talus.\nSaardide perekabelisse mahub korraga teenistust pidama umbes tosin inimest. Kogudust teenis ka Saard ise, assisteerides koguduse vaimulikku Kristjan Simsonit.\nRiho Saard ütles paar aastat tagasi kabeli valmimise kohta, et eks iga inimene teeb seda, mis talle on oluline. Nii oli Saardidele oluline ehitada oma suvekodu õuele väike puust kabel, kus saab mõtisklemas käia. Sageli on peetud seal ka palvusi ja teenistusi.\nKõpu kandi rahvast on Saardid varemgi võõrustanud ja lubanud oma kodukabelis jumalateenistust pidada. Nii ütles Riho Saard sellelgi korral, et ootab kõpulasi alati tagasi. Pärast pühakoja valmimist asja uurides ja täpsustades selgus, et kabel on peaaegu samade mõõtmetega kui kunagine Kalana kabel, mis asus Kalana sadama lähedal.\nKirjandusmuuseumi varasalves on lugu, mille Mägipää küla Kriipsu talu peremees Jakob Liiv on jutustanud 1938. aastal Kalana kabelist:\nRistna otsas mere ääres on kabel. Üks laev läind ükskord randa. Laevakapten tõotand: kui pääseb eluga, siis laseb kabeli ehitada. Ja laskiski ning kinkis õbedase silgu, oli paberi peale pandud mälestuseks. See pidi tooma kalaõnne. 14–15 aasta eest varastati see ära. (ERA II 229, 460 (10))\nKalana kabel oli küla tähelepanuväärseim vaatamisväärsus, nagu kirjutas 1939. aastal oma päevikus Enda Ennist: «Kalana rahval on praegugi midagi võõrale näidata, nimelt püsib rannal 200aastane müstiline kabel.»\nHiiumaa muuseumi esimene direktor Volli Mäeumbaed pidas tõenäoliseks kabeli ehitamise ajaks 1797. aastat, sest see aastaarv olnud kord kabeli tornis, mis hiljem lammutati. Tema arvamuse kohaselt lammutati kabel 1940. aastal.\nLuguse talust pärit Valve Zachrisson mäletab, et kabel oli 1944. aasta septembris olemas. Tõenäoliselt püsis Kalana kabel kabelina 1945. aastani, mil nõukogude piirivalvurid selle lammutasid ja endale mere äärde paadikuuriks püstitasid.\nMärgid kala sabal\nRaamatus «Kalana. Ühe küla lugu» kirjutab Riho Saard: «Huvitavaks seigaks Kalana kabeli puhul on see, et kuna ta legendide järgi oli rajatud nn laevuritõotuse motiividel, siis ei ole kabelit pühitsetud pühale Nikolausele kui üle-euroopaliselt tunnustatud meresõitjate patroonile. See võib olla seletatav sellega, et keskaegse ja uusaja alguse eesti talupoja suhe merega, ja eriti meresõiduga oli nõrk. Kaugetest meresõitudest olulisem oli siinsete vete kalarikkus. Kohalikud inimesed panid siin aluse omanäolisele kristianiseeritud kalakultusele, sulatades ühte ettekujutuse tehiskalast elava kalaga.\nKala on aga üks neid väheseid kristluse originaalseid sümboleid, mida pole üle võetud antiikreligioonidest. Kala oli varakatoliiklikul ajal Kristuse müstiline nimi. Kas Kalana elanikud võisid olla teadlikud sellest seosest?\nHiiumaa muuseumis säilitataval Kalana kabeli hõbekala pliiatsijoonistusel on kala sabal olevaid kullasepa initsiaale IHJN peetud seletamatul kombel just kalale ja Kristusele viitavateks. IHJN ei või mitte kuidagi anda tulemuseks kreekakeelset kala tähistavat sõna, mille algustähtedest saab tuletada Iesous Khristos Theou Hyios Soter ehk Jeesus Kristus Jumala Poeg Päästja.»\nEelmine: Kirik nelja tee ristil\nJärgmine: Kord aastas üheskoos


www.autoinfo.ee pakub tehniliselt kontrollitud kasutatud autosid\n13. oktoober 2000 kell 10:02\nSuurimad Eesti automüügifirmad on loonud koostöös e-kommertsi lahendustele spetsialiseerunud IT-firmaga Mindworks internetis uutel põhimõtetel töötava turustuskanali, pakkumaks kasutatud autodele oluliselt tõhusamat kvaliteedigarantiid.\nEsmakordselt Eestis pakub võrgulehekülg aadressil www.autoinfo.ee tehnilise kontrolli läbinud kasutatud autosid.\n10. oktoobril, mil lehekülg www.autoinfo.ee tööd alustas, oli seal saadaval üle 100 erineva auto, mille tavapärastele müügikirjeldustele on lisatud ekspertide koostatud tehnilise seisukorra hindamisakt.\nInternetilehekülje käivitanud automüügifirmade hinnangul lisab spetsialistide poolt teostatud kontroll potentsiaalsele autoostjale kasutatud auto ostmisel oluliselt kindlustunnet, kaob n-ö põrsas-kotis-efekt. Enamasti on autod testitud samades\nautomüügifirmades, kes on need esimesele omanikule müünud ja kes on sooritanud autodele korralist tehnilist ülevaatust.\nwww.autoinfo.ee loomise initsiaatorid Veho Eesti, Amserv Grupp, Fakto ja Saksa Auto on Eesti suurimad automüügifirmad, kes nelja peale kokku omavad üle 40% uute autode turust. Testperioodiks on projektiga liitunud Vilojett, United Motors, Kommest Auto, Reval Auto, Mariine Auto ja mitmed teised automüüjad.\nJärgmisel nädalal alustab tööd www.autoinfo.ee venekeelne versioon, lähitulevikus lisandub ingliskeelne võrgulehekülg.\nvaata ka <#www.autoinfo.ee=http://www.autoinfo.ee>


Eksperdid: Ettevõtted kasutavad E-Eesti headust ära, tagajärjeks võib olla terrorismi toetav rahapesu - Digigeenius\nEksperdid: Ettevõtted kasutavad E-Eesti headust ära, tagajärjeks võib olla terrorismi toetav rahapesu\nMullu novembrist alates on krüptorahaga tegelevatele ettevõtetele väljastatud 616 virtuaalvääringutega seotud tegevusluba. Ekspertide sõnul väljastatakse tegevuslubasid liiga kergekäeliselt ning sisulise järelevalve puudumise tõttu on suurimaks riskiks rahapesu, millega rahastatakse terrorismi ja kuritegevust.\nKehtiva regulatsiooni karmistamise üle on arutletud ministeeriumis ning rahapesu andmebüroos.\nAdvokaat: suurim risk on rahapesu\nAdvokaadibüroo Sorainen partner Reimo Hammerberg krüptoettevõtetele väljastatavate tegevuslubade suurimaks riskiks on on mainerisk, kui keegi tegevusloa omajatest peaks toime panema rahapesu alase kuriteo, millega rahastatakse terrorismi ja kuritegevust. Hammerbergi sõnul puudub tegevusloa saanud ettevõtete üle sisuline järelevalve, millega saaks tagada, et ettevõtted ei tegele rahapesuga. Samuti puuduvad täna nõuded tegevusloa omaja organisatsioonile ja IT-süsteemidele.\n“Täna on tegevuslubadega tekitatud usaldusfoon ja Eesti saanud rahvusvahelist tuntust. Võrreldes kõikide teiste riikide tegevuslubadega on neid tegevuslubasid väga lihtne saada. Põhimõtteliselt igaüks saab neid,” ütles Hammerberg.\nRegulatsiooni karmistamise küsimus tõstatus ka krüptovaldkonna töörühmas, mille esindajaks Hammerberg on. Teiste seas võtsid töörühmast osa rahandusministeerium ja rahapesu andmebüroo.\nTöörühmas osalenud Eesti Krüptoraha Liidu juhatuse liige Asse Sauga leiab samuti, et lubasid väljastatakse liiga lihtsalt. “Seal võiks olla natuke rohkem taustauuringut, praegu on (tegevusluba saanute seas – toim.) hästi palju riiulifirmasid. Tegevusluba saavatel ettevõtetel võiks olla reaalne tegevus ning töötajad. Mul on raske öelda, milline see tegevus ja taustauuring peaksid olema,” sõnas Sauga.\nIsegi pangad teevad ettevõtete üle suuremat kontrolli\nAdvokaat Hammerbergi sõnul teevad isegi pangad kontosid avavatele ettevõtetele suurema kontrolli, kui rahapesu andmebüroo krüptoettevõtete tegevuslubade taotluste osas. Regulatsiooni karmistamise asemel näeb ta, et sellega mindaks sisulisemaks.\n“Kuigi seadus räägib tegevuslubadest, ei toimu seal sisulist tegevuslubade menetlust, mis tähendab, et minu arust on praegu tegu registreeringuga.”\nHammerbergiga on päri finantsinspektsiooni spetsialist Triin Muuk-Adratiga, kelle hinnangul on lubade termin eksitav.\n“Rahapesu andmebüroo poolt väljastatavad tegevuslubade ainsaks kontrollesemeks on ettevõtjal kehtiva karistuse puudumine ja ettevõtja kontaktisiku teatavatele nõuetele vastavus. Seega võib ka eksitav olla termini “tegevusluba” kasutamine, kui tegelikkuses ei ole ettevõtte tegevuse osas sisulist kontrolli ega järelevalvet, pigem on tegemist registreeringuga,” ütles Muuk-Adrat.\nTegevusluba antakse sisuliselt igale soovijale\nPolitsei- ja piirivalveameti rahapesu andmebüroo on praeguseks väljastanud 616 virtuaalvääringutega seotud tegevusluba. Vaid 24 korral anti tegevusloa taotlusele negatiivne vastus.\nGoogle’i otsingu abil jõuab veebileheni, kus pakutakse müügiks ettevõtteid, millel ongi juba antud tegevusload olemas. Ja samas on nende ettevõtete kohta teine Eesti ametkond, finantsinspektsioon väljastanud hoiatused.\nÜhe sellise veebiteenuse vahendusel on ostetud ettevõte Coins Marketplace Technologies OÜ, mille kohta väljastas finantsinspektsioon tänavu mais hoiatusteate. Hoiatusteate on finantsinspektsioon väljastanud veel teisegi ettevõtte CryptoFinance OÜ kohta.\nKuna Euroopa Liidu üleselt puudub ühtne regulatsioon ei anna Eestis väljastatud tegevusload advokaadi sõnul neile ettevõtetele ühisturul tegutsemiseks ühtset ja piiriüleste õigust. Eestis väljastatud tegevuslubade abil saavad ettevõtted turundusmaterjalides tuua välja, et nende üle on teostatud riiklik järelevalve.\nPolitsei: piisab puhtast minevikust ja kontaktisikust\nVirtuaalvääringu rahakotiteenuse, virtuaalvääringu raha vastu vahetamise teenuse ja alternatiivsete maksevahendite teenuste lubade väljastamise kord on sätestatud seadustega, mille kohaselt piisab sellest, kui ettevõtjal ei ole kehtivaid kriminaalkaristusi ning on olemas kontaktisik.\nMärksõnad: Coins Marketplace Technologies OÜ, CryptoFinance OÜ, finantsispektsioon, krüptovaluuta, Politsei- ja piirivalveamet, rahapesu andmebüroo, virtuaalvääring